Σύμφωνα με το βιογραφικό του, ο Bansky παρουσιάζεται ως γνωστός Βρετανός καλλιτέχνης του γκράφιτι, πολιτικός ακτιβιστής αλλά και σκηνοθέτης ταινιών συνδυάζοντας το μαύρο χιούμορ, τη σάτιρα αλλά και την τεχνική στένσιλ, δημιουργεί έργα τα οποία σήμερα εμφανίζονται σε δρόμους τοίχους και γέφυρες σε όλο τον κόσμο.

Γνωρίζουμε ότι η τέχνη είναι μέσο που φέρνει τον άνθρωπο σε μια κατάσταση ισορροπίας με τον γύρω κόσμο του, αυτή η ανάγκη του ανθρώπου υπάρχει ακόμα και στις ανώτατα εξελιγμένες κοινωνίες. Η τέχνη είναι το απαραίτητο μέσο για να ενταχθεί το άτομο στο σύνολο, αντανακλά την ανάγκη του για συμφιλίωση για τον κόσμο που ζει και που έφτιαξε. Μάλιστα ο Αριστοτέλης υποστηρίζει πως «η λειτουργία της τέχνης είναι να εξαγνίζει τις συγκινήσεις, να νικά τον τρόμο και το οίκτο, έτσι ώστε ο θεατής να ελευθερώνεται …»

Στο γκράφιτι αυτό ο Bansky παρουσιάζει ουσιαστικά δύο εικόνες. Η μια εικόνα μάς δείχνει με σκούρα χρώματα έναν άνθρωπο φτωχό, περιθωριοποιημένο, άστεγο, άνεργο, ξαπλωμένο σ’ ένα παγκάκι δίπλα στα λίγα υπάρχοντα του. Η άλλη εικόνα είναι πιο φωτεινή με άσπρο χρώμα, η οποία παρουσιάζει κάτι πιο ανέμελο, ευτυχισμένο, χαρούμενο, χριστουγεννιάτικο. Ωστόσο, με τη βοήθεια του μαύρου χιούμορ ο καλλιτέχνης παρουσιάζει τις δύο εικόνες ως μια, θέλοντας να σοκάρει το θεατή, να τον προβληματίσει αλλά και να του δείξει ότι ο πραγματικός κόσμος έχει δύο όψεις. Η μία όψη είναι ο κόσμος της δυστυχίας και της κοινωνικής αδικίας και η άλλη είναι ο κόσμος του πλούτου και της επάρκειας. Είναι φανερό εδώ, ότι ο καλλιτέχνης έχει προσωπικά βιώματα και ταυτόχρονα εμπειρίες έτσι ώστε να είναι ακτιβιστής και στη ζωγραφική του και να αποκρυσταλλώνει την καθημερινότητα αυτού του φανταχτερού μας κόσμου σε ένα δημόσιο γκράφιτι.

Έτσι λοιπόν ο καλλιτέχνης στο συγκεκριμένο έργο δεν υποτάσσεται σε καμιά πολιτική σκοπιμότητα, αλλά αντιθέτως αγωνίζεται για την προάσπιση των ανθρωπίνων δικαιωμάτων και της δημοκρατίας, καταγράφοντας τον παλμό της εποχής και συμμετέχοντας ενεργά στην κοινωνική και πολιτική ζωή. Μάλιστα είναι ξεκάθαρο ότι αναλαμβάνει με πλήρη συνείδηση τον κοινωνικό του ρόλο μέσα στο γίγνεσθαι και συμβάλλει στην αφύπνιση της κοινής γνώμης, μεταδίδοντας στο λαό αγωνιστική διάθεση για διεκδικήσεις και για γόνιμη επαναστατική στάση ζωής.

Είναι γνωστό ότι ο καλλιτέχνης τολμάει να δημιουργήσει ιδεολογικά στρατευμένη τέχνη με ανθρωποκεντρικό χαρακτήρα, καθιστώντας άμεσα τον κάθε πολίτη και λαό συνυπεύθυνο για την κοινωνική κατάσταση που βιώνουμε όλοι σε όλο τον κόσμο. Τολμάει να διαμορφώσει την προσωπικότητά μας, να μας βοηθήσει να γίνουμε πολίτες με ώριμο πνεύμα και κριτική σκέψη που θα αγωνιστούμε να βάλουμε τον άνθρωπο πάνω απ’ όλα, πάνω από την σημαία, την πατρίδα, τη θρησκεία και την κοινωνική του τάξη. Εγώ προσωπικά συγκινήθηκα με το γκράφιτι του καλλιτέχνη, συγκινήθηκα, προβληματίστηκα, τον γνώρισα και τον θαυμάζω πλέον. Θα ήθελα να δω μια δημιουργία του από κοντά, κατάλαβα πως μέσα από την τέχνη μπορεί ο άνθρωπος να κινητοποιηθεί, αλλά και είμαι σίγουρη πλέον πως κάθε μορφή τέχνης είναι ένα μεγάλο κομμάτι εκπαίδευσης του ανθρώπου. Ολοκληρώνοντας, θα κλείσω την εργασία μου με την άποψη του Πάμπλο Πικάσο που με εκφράζει απόλυτα. «Η τέχνη δεν είναι για διακόσμηση, αλλά όπλο για μάχη».

ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);